rejauldu/bengali-wikipedia huggingface dataset:
ফাতেমা হাশেমি রাফসানজানি () একজন ইরানি রাজনীতিবিদ।  তিনি মডারেশন অ্যান্ড ডেভেলপমেন্ট পার্টির একজন সিনিয়র সদস্য  এবং বিশেষ রোগের জন্য দাতব্য ফাউন্ডেশন পরিচালনা করেন।   ১৯৯৫ সালে, তিনি তেহরানে অনুষ্ঠিত ইসলামি সমাজে নারীর ভূমিকা নিয়ে ইসলামিক দেশগুলির সংগঠনের প্রথম সিম্পোজিয়ামে ইরানের প্রতিনিধি দলের প্রধান ছিলেন। তিনি ইরানের মহিলা সংহতি সমিতির মহাসচিবও।    জীবনী  ফাতেমা হাশেমী ১৯৬১ সালে জন্মগ্রহণ করেন এবং তিনিই পরিবারের বড় সন্তান। তিনি একজন মেডিকেল ডাক্তার এবং তার ভাইবোনদের তুলনায় কম রাজনৈতিকভাবে সক্রিয় ছিলেন। তিনি ১৯৯৫ সালে বিশেষ রোগের জন্য চ্যারিটি ফাউন্ডেশনের প্রতিষ্ঠাতা ছিলেন এবং ২০০৫ সাল থেকে এর সভাপতি ছিলেন। তার অপেক্ষাকৃত অরাজনৈতিক অবস্থান সত্ত্বেও, তিনি ২০০২ সালে সেন্ট্রিস্ট মডারেশন অ্যান্ড ডেভেলপমেন্ট পার্টির প্রতিষ্ঠাতা সদস্য ছিলেন। এর সবচেয়ে পরিচিত সদস্য ইরানের বর্তমান প্রেসিডেন্ট হাসান রুহানি। ২০১৩ সালে পার্লামেন্টের একজন সদস্য তার ভাই মেহেদি দুরিগের উপর একটি সংসদীয় বক্তৃতায় হামলার পর, তিনি তার পরিবারকে এই অভিযোগ প্রত্যাখ্যান করার সুযোগ দেওয়ার দাবি করেন। তিনি বলেছিলেন যে পার্লামেন্টের স্পিকার আলী লারিজানি এবং তার ভাই, যিনি ইরানের বিচার বিভাগের প্রধান, তাদের অবশ্যই দেশের স্বার্থ রক্ষা করতে হবে, তাদের নিজের পরিবারের স্বার্থকে নয়। লরিজানি কোনো অভিযোগ করেননি, কিন্তু বিপ্লবী আদালত ফাতেমা হাশেমি রাফসানজানিকে ছয় মাসের কারাদণ্ড দিয়েছিল। পরে আপিল আদালত এই সাজা খারিজ করে দেয়। ২০১৬ সালের ফেব্রুয়ারির সংসদ নির্বাচনে তার প্রতিযোগিতা করা কথা ছিল।     তথ্যসূত্র   বিষয়শ্রেণী:জন্মের সাল অনিশ্চিত বিষয়শ্রেণী:জীবিত ব্যক্তি বিষয়শ্রেণী:ইরানি নারী অধিকার কর্মী বিষয়শ্রেণী:রাষ্ট্রপ্রধানের সন্তান বিষয়শ্রেণী:ইরানি জনহিতৈষী বিষয়শ্রেণী:ইরানের রাষ্ট্রপতির সন্তান
বাবুগোশা () হল ভারতীয় নাশপাতি যা রোজাসিয়ে পরিবারের 'পাইরাস কমিউনিস' গণের অন্তর্ভুক্ত একটি ভোজ্য মিষ্ট ফল। নাশপাতি প্রজাতির মত উচ্চ ফাইবার তথা আঁশযুক্ত, গুরুত্বপূর্ণ অ্যান্টিঅক্সিডেন্ট ও ফ্ল্যাভোনয়েডে সমৃদ্ধ মিষ্ট ফল বাবুগোশা। রোজাসিয়ে পরিবারের অন্যান্য ফল— আপেল, নাশপাতি, এপ্রিকট, চেরি, পীচ, বরই, স্ট্রবেরি ইত্যাদির ন্যায় লাল, সবুজ, হলুদ সোনালী ও বাদামী শেডে পাওয়া যায়। বাবুগোশা মাঝারি আকারের পর্ণমোচী উদ্ভিদে জন্মায় এবং গাছগুলি সাধারণত ১০-১২ মিটার উচ্চতার হয়ে থাকে।  তাই গাছটিকে ছোট উঠানের মত জায়গাতে রোপন করা যেতে পারে।  thumb|বাবুগোশা ফল- পুরো এবং অর্ধেক নাতিশীতোষ্ণ, আর্দ্র উপক্রান্তীয় জলবায়ুতে এই প্রজাতির গাছ সবচেয়ে ভাল জন্মে। গাছ লাগানোর তিন-চার বছর পর সাধারণভাবে জানুয়ারি মাসের শেষ থেকে ফেব্রুয়ারি মাস পর্যন্ত ফুল ফোটা শুরু হয়। কখনও কখনও অবশ্য  নির্দিষ্ট এলাকার জলবায়ুর উপর ভিত্তি করে পরিবর্তিত হয়ে থাকে।   পুষ্টিগুণ  বাবুগোশা নানা পুষ্টিগুণে সমৃদ্ধ। ১০০ গ্রাম বাবুগোশায় রয়েছে—   খাদ্য শক্তি—         ৫৮ ক্যালোরি, প্রোটিন—            ০.৩৮ গ্রাম, চর্বি  —            ০.১২ গ্রাম, কার্বোহাইড্রেট—       ১৫.৪৬ গ্রাম, শর্করা  —         ৯.৮০ গ্রাম, ফাইবার  —        ৩.১০ গ্রাম, সোডিয়াম  —       ১ মিলিগ্রাম,  পটাশিয়াম—       ১১৯ মিলিগ্রাম,    উপকারিতা  বাবুগোশা ফল কম চর্বিযুক্ত হওয়ায় ওজন কমাতে কার্যকরী। আবার ফাইবারে সমৃদ্ধ হওয়ায় হজমে ও কোলন পরিষ্কারে সহায়ক। এছাড়াও একটি মাঝারি আকারের বাবুগোসায় অ্যান্টিঅক্সিডেন্টের প্রভাব থাকায় ও পটাশিয়ামের পরিমাণ ১১৬ মিলিগ্রাম হওয়ায় হৃদস্পন্দন ও রক্তচাপ নিয়ন্ত্রণে কার্যকরী।   আয়ুর্বেদে বাবুগোশা ভেষজ ফল হিসাবে বিভিন্ন রোগের চিকিৎসায় ব্যবহৃত হয়। জ্বর উপশমে প্রাকৃতিক প্রতিকার হিসাবে গণ্য করা হয়। তাজা  ফল হিসাবে, রসে পরিণত করে বা রান্নার উপাদানে ব্যবহার করা যায়।   নাশপাতির সঙ্গে পার্থক্য   নাশপাতি সাধারণত গোলাকৃতির সবুজ ও হলুদ রঙের হয়, বাবুগোশা একটু লম্বাটে সবুজ, হলুদ, লাল, সোনালী এবং সংমিশ্রণে বিভিন্ন রঙের হয়ে থাকে।  বাবুগোশার স্বাদ মনোরম, নাশপাতির স্বাদ মিষ্ট ও টক।  বাবুগোশা নরম, নাশপাতি শক্ত।   বাবুগোশার বীজ নাশপাতির বীজের চেয়ে ছোট।   বাবুগোশায় ভিটামিন -সি এর পরিমাণ নাশপাতির চেয়ে কম।    তথ্যসূত্র   বিষয়শ্রেণী:ফল বিষয়শ্রেণী:এশিয়ার উদ্ভিদ বিষয়শ্রেণী:ভোজ্য ফল বিষয়শ্রেণী:এশিয়ায় উদ্ভূত ফল
মাহসুম কোরমাজ,  (১৯৫৬ - ২৮ মার্চ ২৯৮৬) যিনি আগিত নামেও পরিচিত। তিনি ছিলেন কুর্দিস্তান ওয়ার্কার্স পার্টির (পিকেকে) সামরিক বাহিনীর প্রথম কমান্ডার। কোরমাজ  ১৯৭৯ সালে লেবাননে চলে যান এবং কামাল পেরের সাথে তুরস্ক জুড়ে কুর্দি বাহিনী নিয়োগের জন্য দায়ী ছিলেন। তিনি ১৫ আগস্ট ১৯৮৪ সালে  হামলার নেতৃত্ব দিয়েছিলেন বলে জানা যায় যা। কুর্দিদের স্বাধীনতার জন্য পিকেকে এর সশস্ত্র বিদ্রোহের সূচনা করেন। ১৯৮৬ সালের ২৮ মার্চ তুর্কি বাহিনীর হাতে তিনি নিহত হন। ১৯৮০ ও ১৯৯০ এর প্রথম দশকের দিকে পিকেকে এর প্রধান প্রশিক্ষণ কেন্দ্র হিসাবে সুবিধা ছিল। লেবাননের বেকা উপত্যকায় অবস্থিত মাহসুম কোরমাজ একাডেমি তার নামে নামকরণ করা হয়। আজ কুর্দি আন্দোলন কর্তৃক মাহসুম কোরমাজকে স্মরণ করে এবং তাকে সম্মানিত করা হয়। ১৫ আগস্ট ১৯৮৪ সালে লাইচ শহরে কোরমাজ এর একটি মূর্তি তৈরী করা হয় এবং ১৫ আগস্ট ২০১৪ সালে তার ৩৯তম মৃত্যু বার্ষিকীতে আক্রমণের শিকার হয়।  মূর্তিটি পরে তুর্কি কর্তৃপক্ষ ভেঙে ফেলে। পিকেকে অস্বীকার করে যে এটি লাইচ শহর কর্তৃপক্ষ মূর্তি স্থাপনের নির্দেশ দিয়েছে। ২৮ মার্চ ২০১৭ তারিখে কোবামানে কোরমাজের একটি মূর্তি স্থাপন করা হয়েছিল।   তার স্বরণে মার্সাই শহর  দক্ষিণ ফরাসি বন্দর শহর মার্সেইতে একটি দর্শনীয় ক্রিয়াকলাপের সাথে কুর্দি যুব আন্দোলনের কর্মীরা গেরিলা কমান্ডার মাহসুম কোরমাজকে স্মরণ করে। ৩৬ বছর আগে তার "প্রথম শট" পিকেকে খ্যাতি অর্জন করেছিল। কিংবদন্তি পিকেকে সহ-প্রতিষ্ঠাতার মৃত্যুর ৩৬তম বার্ষিকী মার্সেইয়ের সর্বত্র দেখা যায় তাকে উপলক্ষ্য করে ম্যাসিফের দর্শনীয় ক্রিয়া। নেতাকর্মীরা পাহাড়ে একটি বিশাল পিকেকে পতাকা সংযুক্ত করে এবং "কমান্ডার এগাদ" স্লোগান দিয়ে আলো জ্বালায়। প্রথম বিদ্রোহ কুর্দিস্তান ওয়ার্কার্স পার্টি (পিকেকে) ১৯৮৪ সালের ১৫ আগস্ট তুর্কি সেনাবাহিনীর বিরুদ্ধে প্রথম গুলি ছোড়ে। ৩৬-শক্তিশালী গেরিলা ইউনিট, যার নেতৃত্বে ছিলেন কিংবদন্তি কমান্ডার মাহসুম কোরকমাজ। এজন্য তিনি “ডি গুয়েরি এগিড” বা "সাহসী" নামেও পরিচিত। সে ১৯৮৪ সালের ১৫ আগস্ট-এ তুর্কি দখলদার বাহিনীর বিরুদ্ধে প্রথম সশস্ত্র অভিযান চালায়। সশস্ত্র মুক্তি সংগ্রামের সূচনা হিসেবে বিবেচিত এই কর্মের জন্য সামরিক পুলিশের একটি ব্যারাক নির্বাচন করা হয়েছিল। এতে একজন গার্ড সৈনিক ও একজন অফিসার নিহত হয়। গেরিলাদের কোন ক্ষয়ক্ষতি হয়নি। এইচআরকে (কুর্দিস্তান লিবারেশন ফোর্স, হজান রিজগারিয়া কুর্দিস্তান) এর প্রতিষ্ঠাতার ঘোষণাপত্র একটি মসজিদের লাউডস্পিকারে পাঠ করা হয়। ভিয়েতনামের স্বাধীনতা সংগ্রামের শুরুতে গঠিত "ভিয়েতনাম লিবারেশন আর্মি" এর উপর ভিত্তি করে "কুর্দিস্তান লিবারেশন ফোর্সেস" এর লিফলেটে গেরিলারা সশস্ত্র সংগ্রামের প্রথম বছরগুলিতে নিজেদের বলেছিল, "এইচআরকে সাম্রাজ্যবাদ, তুর্কি উপনিবেশিক ফ্যাসিবাদ এবং তাদের দেশীয় ভাগ্যবানদে বিরুদ্ধে সশস্ত্র উপায়ে জাতীয় স্বাধীনতা, গণতান্ত্রিক সমাজ, পিকেকের নেতৃত্বে স্বাধীনতা ও ঐক্যের জন্য আমাদের জনগণের লড়াইয়ে নেতৃত্ব দেওয়ার লক্ষ্য অনুসরণ করা।” এ গেরিলা দলের শ্লোগান ছিল, "এখানে আসুন এবং এগিদ এর মত হয়ে যান"।  মৃত্যু তিনি ১৯৮৬ সালের ২৮ মার্চ, গ্যাবর পর্বতে মারা যান।   তথ্যসূত্র   বিষয়শ্রেণী:তুর্কি কুর্দি রাজনীতিবিদ বিষয়শ্রেণী:১৯৮৬-এ মৃত্যু বিষয়শ্রেণী:১৯৫৬-এ জন্ম বিষয়শ্রেণী:কুর্দিস্তান ওয়ার্কার্স পার্টির সদস্য
alt=Particle size distribution of coal-fired fly ash.|ডান|থাম্ব|A log-normal distribution of coal-fired fly ash.   তাৎপর্য  কোন বস্তুর কণার আকার বিতরণ বস্তুটির ভৌত ও রাসায়নিক বৈশিষ্ট্যগুলো অনুধাবনে অত্যন্ত গুরুত্বপূর্ণ।এটি মৃত্তিকা ও শিলার শক্তিমাত্রা ও ভারবহন ক্ষমতাকে প্রভাবিত করে। এছাড়া, এটি বেশ কিছু কঠিন পদার্থের সক্রিয়তাকেও প্রভাবিত করে। রাসায়নিক বিক্রিয়ায় অংশ নেয় এমন সব কঠিন পদার্থের কণার আকার বিতরণ বৈশিষ্ট্য অত্যন্ত সতর্কতার সাথে নিয়ন্ত্রণ করতে হয়; যেমন- মুদ্রণযন্ত্রের টোনার, প্রসাধনী সামগ্রী এবং ঔষধ প্রস্তুত শিল্পে ব্যবহৃত উপাদানগুলোর ক্ষেত্রে কণার আকার বিতরণ গুরুত্বের সাথে পর্যবেক্ষণ করা হয়।    কণিকাকার বস্তু সংগ্রহে তাৎপর্য  কণার আকার বিতরণ যে কোন সংগ্রাহক যন্ত্রের কর্মদক্ষতাকে দারুণভাবে প্রভাবিত করে থাকে।   নামকরণ  ρp: কণার প্রকৃত ঘনত্ব (g/cm3)  ρg: গ্যাস বা নমুনা ম্যাট্রিক্সের ঘনত্ব (g/cm3)  r2: নির্ণায়কের সহগের ক্ষুদ্রতম বর্গ। এর মান ১.০ এর যত কাছাকাছি হয়,  উপাত্তগুলো দ্বারা ততই সুন্দর সম্পর্ক নির্দেশক লেখচিত্র অঙ্কন করা যায়। মান ১.০ এর সমান হলে বোঝায় যে, উপাত্তগুলো যথাযথভাবে অধিতলে মিলে গেছে।  λ: গ্যাসের কণাসমূহের ক্ষেত্রে গড় মুক্ত পথ (cm)  D50: ভর-মধ্যক-ব্যাস (MMD). লগারিদমীয় ও সাধারণ অক্ষ বিশিষ্ট গ্রাফ কাগজে নির্ণেয় ভর-মধ্যক-ব্যাস।MMD দ্বারা ভরের ভিত্তিতে কণার গড় ব্যাস বুঝানো হয়।  σg: জ্যামিতিক প্রমাণ বিচ্যুতি। গাণিতিক সমীকরণ দ্বারা নির্ণেয়।  বিষয়শ্রেণী:কণা প্রযুক্তি বিষয়শ্রেণী:রাসায়নিক মিশ্রণ
দেওয়ানবাজার ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।   অবস্থান ও সীমানা  দেওয়ান বাজার ইউনিয়ন পরিষদ থেকে বালাগঞ্জ উপজেলার দূরত্ব প্রায় ২০কি: মি।   গ্রাম সমূহ  শিওরখাল কদমতলা বড়জমাত বরকতপুর হাজিপুর মোল্লাপাড়া রতনপুর.{কান্দিগাও,মোকামবাড়ি  সিরাজপুর রুগনপুর আমপাড়া কুড়ুগাও আলাপুর  নশিওরপুর  হুসেনপুর  কলুমা মোহাম্মদপুর  গয়াসপুর  সংকরপুর  কুবেরালী  কুবেরাইল  খাপুর  আহমদপুর  নিজগহরপুর  ইব্রাহীমপুর  উজিয়ালপুর  দত্তপুর  কালিমাঞ্জি নিজগহরপুর  আনোয়ারপুর  সুলতানপুর  হায়দরপুর  চাম্পারকান্দি  নিয়ামতপুর  পশ্চিম হায়দরপুর  তালতলা  বনগাঁও  জামালপুর শাহাপুর   শিক্ষার হার ও শিক্ষা প্রতিষ্ঠান  দেওয়াব আব্দুর রহিম হাই স্কুল এন্ড কলেজ আব্দুল মতিন মহিলা একাডেমি   উল্লেখযোগ্য ব্যক্তিত্ব  আল্লামা নুর উদ্দীন আহমদ গহরপুরী(১৯২৪-২০০৫) উপমহাদেশের প্রখ্যাত আলীম ও শায়খুল হাদিস।   আরও দেখুন   বালাগঞ্জ ইউনিয়ন  পশ্চিম পৈলনপুর ইউনিয়ন  বালাগঞ্জ উপজেলা   তথ্যসূত্র    বহিঃসংযোগ   বালাগঞ্জ উপজেলা - বাংলাপিডিয়ায়  প্রাতিষ্ঠানিক ওয়েবসাইট - বাংলাদেশ জাতীয় তথ্য বাতায়ন।  বিষয়শ্রেণী:বালাগঞ্জ উপজেলার ইউনিয়ন
ইন্ডিয়ান এরোস (পূর্বে পাইলান অ্যারোস নামে পরিচিত) ছিল একটি ভারতীয় উন্নয়নমূলক ফুটবল ক্লাব যেটি আই-লিগে প্রতিদ্বন্দ্বিতা করেছিল। ২০১০ সালে সর্বভারতীয় ফুটবল ফেডারেশন দ্বারা ক্লাবটি গঠিত হয়েছিল, যার মূল লক্ষ্য ছিল তরুণ ভারতীয় ফুটবল প্রতিভা লালন করা।  ২০১৩ সালে ভেঙে যাওয়ার পরে, প্রকল্পটি ২০১৭ সালে ইন্ডিয়ান এরোস হিসাবে পুনরুজ্জীবিত হয়েছিল। ২০২২ সালের সেপ্টেম্বরে, অল ইন্ডিয়া ফুটবল ফেডারেশনের কারিগরি কমিটি এএফসি লাইসেন্সিং মানদণ্ড পূরণে অসুবিধার কারণে আই-লিগে ইন্ডিয়ান এরোস-এর অংশগ্রহণ বন্ধ করার সিদ্ধান্ত নেয়। পরিবর্তে, তহবিল রিলায়েন্স ফাউন্ডেশন ডেভেলপমেন্ট লিগের মতো যুব প্রতিযোগিতায় বিনিয়োগ করার সিদ্ধান্ত নেওয়া হয়েছিল।   তথ্যসূত্র     বিষয়শ্রেণী:ভারতের ফুটবল ক্লাব বিষয়শ্রেণী:২০১০-এ প্রতিষ্ঠিত ফুটবল ক্লাব বিষয়শ্রেণী:আই-লিগের ক্লাব বিষয়শ্রেণী:২০১০-এ ভারতে প্রতিষ্ঠিত বিষয়শ্রেণী:২০২২-এ ভারতে বিলুপ্ত বিষয়শ্রেণী:ভারত জাতীয় ফুটবল দল বিষয়শ্রেণী:২০২২-এ বিলুপ্ত ফুটবল ক্লাব বিষয়শ্রেণী:ভারতের বিলুপ্ত ফুটবল ক্লাব
কৃষক সেতু ভারতের পশ্চিমবঙ্গ রাজ্যে দামোদর নদের ওপর অবস্থিত একটি সেতু। এর মাধ্যমে দামোদর নদের উত্তর তীরের বর্ধমান শহরের সঙ্গে দামোদর নদের দক্ষিণ তীরের গ্রামীণ এলাকার মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হয়। এর মোট দৈর্ঘ্য ৫০০ মিটারের কিছু বেশি। এটি পশ্চিমবঙ্গের দীর্ঘতম সেতুগুলির মধ্যে একটি। ১৯৭৭ খ্রিষ্টাব্দে সেতুটির উদ্বোধন করা হয়। পূর্ত দফতরের অধীনে সরকারি উদ্যোগে এই সেতুটি নির্মিত হয়েছিল।  ইতিহাস  সেতুটি বর্ধমানের দক্ষিণ দামোদর এলাকায় বাসিন্দাদের দাবি মেনে ১৯৭৫ সালে তৈরি করা হয়। শিলান্যাস করেছিলেন  তৎকালীন পূর্তমন্ত্রী ভোলানাথ সেন। ১৯৭৭ সালে ক্ষমতায় আসার পরে বামফ্রন্ট সরকার ওই সেতু মানুষ ও যানবাহন চলাচলের জন্য খুলেদেয়।   সংস্কার   ১৯৭৭ সালে চালু হওয়া সেতুটি সংস্কারের অভাবে জীর্ণ হয়ে পরে। সেতুটির বেহাল দশা নিয়ে বহু বার অভিযোগ জানায় স্থানীয় বাসিন্দার। রাজ্যের পূর্তমন্ত্রী শংকর চক্রবর্তী ২০১৪ সালের ১ সেপ্টেম্বর কৃষক সেতু পরিদর্শন করেন। তিনি পরিদর্শন শেষে জেলা পূর্ত দফতরকে সেতুর ভাঙা অংশ দ্রুত সারাই করার নির্দেশ দেন।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের সেতু
পল চার্লস মর্ফি () একজন মার্কিন দাবাড়ু। তিনি তার সময়ের শ্রেষ্ঠ দাবাড়ু এবং অপ্রাতিষ্ঠানিক বিশ্ব দাবা চ্যাম্পিয়ন হিসেবে বিবেচিত হয়েছিলেন।  মর্ফি মার্কিন যুক্তরাষ্ট্রের লুইজিয়ানা অঙ্গরাজ্যের নিউ অরলিন্স শহরে জন্মগ্রহণ করেন। তার বাবার নাম আলোনজো মাইকেল মর্ফি এবং মায়ের নাম লুইজ তেরেজ ফেলিসিতে থেলসিদ ল্য কার্‌পঁতিয়ে। পল চার্লস মর্ফি বাবা আলোনজো মাইকেল মর্ফি ছিলেন আমেরিকার লুইজিয়ানা অঙ্গরাজ্যের সুপ্রিম কোর্টের বিচারক। চাচা আর্নেস্ট মর্ফি ছিলেন অন্যতম ব্যবসায়ী। তারা ছিল আমেরিকার সবচেয়ে সম্ভ্রান্ত পরিবারগুলোর একটি। শৈশব থেকেই মর্ফির প্রতিভা ছিল অনন্যসাধারণ। মাত্র চার বছর বয়সে লিখতে ও পড়তে পারতেন। বাল্যকাল থেকেই ইংরেজির পাশাপাশি ফরাসি, স্প্যানিশ, ইতালিয়ান ও ল্যাটিন ভাষায় কথা বলতে পারতেন। মাত্র ১৭ বছর বয়সে গণিত এবং দর্শনে অনার্স সম্পন্ন করেন। আঠারো বছর বয়সে রেকর্ড নাম্বার পেয়ে মাস্টার্স সম্পন্ন করেন। পারিবারিক ঐতিহ্য বজায় রাখতে মাত্র ২০ বছর বয়সে ৩য় স্নাতক হিসেবে আইনবিদ্যায় স্নাতক শেষ করেন। আইনজীবী হিসেবে কাজ করতে ন্যূণতম যে বয়স দরকার তাঁর আগেই মর্ফি লুইজিয়ানার পুরো সিভিল কোড মুখস্ত বলতে পারতেন। তবে মর্ফি আইনজীবী হিসেবে পরিচিত না। মর্ফিকে সবাই চেনে একজন দাবাড়ু হিসেবে।  তার কাকা আরনেস্ট মর্ফি-র মতে, পল অন্য কারও কাছ থেকে নয়, বরং অন্যদের দেখে দেখে দাবা খেলা শিখেছেন। https://www.paul-morphy.com/biography-paul-morphy/  বিষয়শ্রেণী:১৮৩৭-এ জন্ম বিষয়শ্রেণী:১৮৮৪-এ মৃত্যু বিষয়শ্রেণী:মার্কিন দাবাড়ু বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:পর্তুগিজ বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:স্পেনীয় বংশোদ্ভূত মার্কিন ব্যক্তি বিষয়শ্রেণী:মার্কিন রোমান ক্যাথলিক বিষয়শ্রেণী:১৯শ শতাব্দীর মার্কিন পুরুষ ক্রীড়াবিদ
চিন পোইয়াং (, ; জন্ম: ৩ অক্টোবর ১৯৯৭) হলেন একজন চীনা ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  পোইয়াং চীনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন চিন পোইয়াং ১৯৯৭ সালের ৩রা অক্টোবর তারিখে চীনের হারপিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন পোইয়াং চীনের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। পোইয়াং সর্বমোট ২৭০.৪৩ পয়েন্ট অর্জন করে সার্বিকভাবে নবম স্থান অধিকার করেছিলেন। শর্ট প্রোগ্রামে ৯০.৯৮ পয়েন্ট স্কোর করে তিনি একাদশ স্থান অধিকার করেছিলেন এবং ফ্রি স্কেটিংয়ে ১৭৯.৪৫ পয়েন্ট নিয়ে তিন ধাপ এগিয়ে অষ্টম স্থানে উঠে এসেছিলেন।  তিনি শু ই, সুই ওয়েনচিং, হান ছুং, ফেং ছেং, চিন ইয়াং, ওয়াং শিউয়ে এবং লিউ শিনিউয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫০ পয়েন্ট অর্জন করে সার্বিকভাবে পঞ্চম স্থান অধিকার করেছিলেন। শর্ট প্রোগ্রাম/রিদম ডান্সে ২২ পয়েন্ট স্কোর করেছিলেন এবং ফ্রি স্কেটস/ডান্সে ২৮ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা পুরুষ সিঙ্গেল স্কেটার বিষয়শ্রেণী:চীনের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার বিষয়শ্রেণী:এশিয়ান গেমসে রৌপ্যপদক বিজয়ী চীনা
হেত্তিগি ডন রুমেশ লাহিরু থিরিমানে (; জন্ম: ৯ আগস্ট, ১৯৮৯) মরতোয়ায় জন্মগ্রহণকারী শ্রীলঙ্কান ক্রিকেটার। তবে, ক্রিকেট জগতে তিনি লাহিরু থিরিমানে নামেই সর্বাধিক পরিচিত। শ্রীলঙ্কা জাতীয় ক্রিকেট দলের পক্ষে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিকে খেলছেন। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হলেও ডানহাতে মিডিয়াম-ফাস্ট বোলিং করে থাকেন। মরতোয়ার প্রিন্স অব ওয়েলস কলেজের প্রাক্তন ছাত্র ছিলেন থিরিমানে। বর্তমানে তিনি শ্রীলঙ্কার  টেস্ট ও একদিনের আন্তর্জাতিক দলে সহঃ অধিনায়কত্ব করছেন।   খেলোয়াড়ী জীবন  থিরিমানের একদিনের আন্তর্জাতিকে অভিষেক ঘটে ভারত দলের বিপক্ষে ২০১০ সালের শুরুর দিকে। ২০১২-১৩ মৌসুমে অ্যাডিলেড ওভালে অনুষ্ঠিত কমনওয়েলথ ব্যাংক সিরিজের দ্বিতীয় একদিনের আন্তর্জাতিকে অস্ট্রেলিয়া ক্রিকেট দলের বিপক্ষে তার প্রথম সেঞ্চুরি করেন।  রোজ বোলে টেস্ট ক্রিকেটে অভিষিক্ত হন ইংল্যান্ড দলের বিপক্ষে জুন, ২০১১ সালে। তিলকরত্নে দিলশানের আঘাতপ্রাপ্তির ফলে তিনি এ সুযোগ পান। প্রথম টেস্ট ইনিংসে জেমস অ্যান্ডারসনের বলে কট আউট হন।   ব্যক্তিগত জীবন  রুকি হরিশচন্দ্রের সাথে বৈবাহিক সম্পর্কে আবদ্ধ হন তিনি। ১৭ ডিসেম্বর, ২০১৪ তারিখে কলম্বোর সিনামন গ্র্যান্ড হোটেলে তাদের বিয়ের অনুষ্ঠান সম্পন্ন হয়।   তথ্যসূত্র    আরও দেখুন   অ্যাঞ্জেলো ম্যাথিউস  শ্রীলঙ্কা জাতীয় ক্রিকেট দল  ২০১৫ পাকিস্তান ক্রিকেট দলের শ্রীলঙ্কা সফর   বহিঃসংযোগ       বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:বাসনাহিরা সাউথের ক্রিকেটার বিষয়শ্রেণী:ইউভা ক্রিকেটার বিষয়শ্রেণী:রাগামা ক্রিকেট ক্লাবের ক্রিকেটার বিষয়শ্রেণী:রুহুনা রয়্যালসের ক্রিকেটার বিষয়শ্রেণী:প্রিন্স অব ওয়েলস কলেজ, মোরাতুয়ার প্রাক্তন শিক্ষার্থী বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:ক্যান্ডি ক্রুসেডার্সের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী শ্রীলঙ্কান বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:মান্নার ডিস্ট্রিক্টের ক্রিকেটার বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:দক্ষিণ এশীয় গেমসে রৌপ্যপদক বিজয়ী শ্রীলঙ্কান বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
টাইগার চিংড়ি (বৈজ্ঞানিক নাম: Marsupenaeus japonicus, পূর্বনাম Penaeus japonicas) হল মারসুপেনিয়াস গণভুক্ত চিংড়ির একটি প্রজাতি। এটি কুরুমা চিংড়ি, জাপানি টাইগার চিংড়ি নামেও পরিচিত। এটির স্থানীয় নাম লাল চিংড়ি, লালচে চিংড়ি। এটি চিংড়ির বৃহত্তম প্রজাতির একটি।  বিবরণ এ চিংড়ির শরীর ফ্যাকাসে, পিঠজুড়ে বাদামী ডোরা কাটা যা দেখতে বাঘের মতো,পা গুলো ফ্যাকাসে হলুদ এবং পায়ের শেষ প্রান্ত নীল। আকার পুরুষ চিংড়ি লম্বায় ১৭ সে.মি.(৬.৭ ইঞ্চি),যেখানে স্ত্রী চিংড়ি লম্বায় ২৭ সে.মি.(১১ ইঞ্চি)পর্যন্ত হতে পারে।এ চিংড়ির ওজন ১৩০ গ্রাম পর্যন্ত হয়,যা পেনাইডি পরিবারের মধ্যে অন্যতম বৃহত্তম প্রজাতি। বাসস্থান টাইগার চিংড়ি সাধারণত সমুদ্রে বাস করে।বেশিরভাগ সময় পানির ২০-৫০ মিটার গভীরতায় চলাচল করে।ডেইলি বাংলাদেশ অনলাইন পোর্টাল প্রজনন ২০ ডিগ্রি সেলসিয়াসের বেশি তাপমাত্রা টাইগার চিংড়ি প্রজনন শুরু করে। ডিম ছাড়ার সময় মহিলা চিংড়ি গভীর সমুদ্রে চলে যায় এবং গড়ে প্রায় ৭,০০,০০০ ডিম ছাড়ে। অর্থনৈতিক গুরুত্ব  প্রতি বছর কয়েক কোটি টাকার টাইগার চিংড়ি ব্লে আসে যশোর,খুলনা, বাগেরহাটের বিভিন্ন মোকামে।সেখান থেকে চিংড়ি চলে যায় বিভিন্ন রপ্তানিকারক প্রতিষ্ঠানে।সে সকল প্রতিষ্ঠান থেকে  মান বজায় রেখে সে সকল  চিংড়ি প্যাকেটজাত করে মংলা বন্দর দিয়ে নৌপথে  বিভিন্ন দেশে রপ্তানি হচ্ছে। যার ফলে আয় হচ্ছে প্রচুর বৈদেশিক মুদ্রা।  কর্মসংস্থান  জানুয়ারি থেকে এপ্রিল মাসে সাগরে প্রচুর টাইগার চিংড়ি ধরা পড়ে।যার ফলে দরকার হয় নতুন জেলের।আবার সেই চিংড়ি আড়ৎে বিক্রির পর মাথা শরীর থেকে আলাদা করা হয়।এ কাজে শ্রম দেয় দরিদ্র মানুষ। রন্ধনপ্রণালী  এমাছ  স্যুপ তৈরি ব্যবহার করা হয়।এছাড়া এ মাছের ভুনা বেশ সুস্বাদু।  পুষ্টি গুণাগুণ সামুদ্রিক চিংড়ি হওয়ায় এ মাছ প্রচুর পুষ্টিকর।   তথ্যসূত্র   বিষয়শ্রেণী:ক্যারিডিয়া বিষয়শ্রেণী:পেনাইডে
থাম্ব|ডান|alt=Night photograph looking down at a large elevated road interchange; many billboards along the roads|স্ট্রিটল্যাম্প এবং হেডলাইটস এক্সপ্রেসওয়ের মক্কান ইন্টারচেঞ্জকে আলোকিত করেছে। এই ব্যবস্থাটি প্রতিদিন ১.৫ মিলিয়ন যানবাহন দ্বারা ব্যবহৃত হয়। ব্যাংককে ৯.৭ মিলিয়ন মোটরগাড়ি এবং মোটরবাইক রয়েছে। সরকারের মতে যথাযথভাবে হিসাব করলে বিদ্যমান রাস্তাগুলোতে চলাচলকারী যানবাহনের সংখ্যা প্রদত্ত সংখ্যার আট গুণ বেশি হতে পারে। শহরটিতে প্রতিদিন অতিরিক্ত ৭০০টি গাড়ি এবং ৪০০টি মোটরবাইক যুক্ত হচ্ছে। ১৮১১ সালে সম্পন্ন হওয়া চারেং ক্রুং সড়ক হল শহরটিতে পশ্চিমা কৌশল দ্বারা নির্মিত প্রথম রাস্তা। তারপরে বিস্তৃত শহরটির চাহিদা মেটানোর জন্য সড়ক ব্যবস্থা বিস্তৃত হয়েছে। সড়কের পাশাপাশি ব্যাংকক শহরে অন্যান্য পরিবহন ব্যবস্থার দ্বারা সজ্জিত। ব্যাংককের খাল ও ফেরীগুলো ঐতিহাসিকভাবে পরিবহনের একটি প্রধান মাধ্যম হিসেবে কাজ করে, তবে বর্তমান সময়ে শহরের মূল পরিবহন ব্যবস্থা স্থল বা সড়ক পথে স্থানান্তরিত হয়েছে। একটি জটিল উত্তলিত এক্সপ্রেসওয়ে ব্যবস্থা শহরের কেন্দ্রস্থলে এবং শহরের বাইরে যানচলাচলকে সংযুক্ত করতে সহায়তা করে। তবে ব্যাংকক শহরের দ্রুত বৃদ্ধির ফলে শহরের অবকাঠামোর উপর বড় চাপ সৃষ্টি হয়েছে। ১৯৭০-এর দশকের শেষদিকে ব্যাংকক "ট্র্যাফিক দুর্যোগের শহর" হিসেবে পরিচিত হয়ে উঠেছিল। যদিও ১৮৯৩ সালে রেল পরিবহন চালু করা হয়েছিল এবং ১৮৯৪ থেকে ১৯৬৮ সাল পর্যন্ত বৈদ্যুতিক ট্রাম ব্যবস্থা শহরটিতে চালু ছিল, তবে ১৯৯৯ সালে ব্যাংককের প্রথম দ্রুতগামী গণপরিবহন ব্যবস্থা চালু হয়েছিল। পুরাতন সরকারি পরিবহন ব্যবস্থাগুলোর মধ্যে বিস্তৃত বাস পরিষেবা এবং নৌকা পরিষেবা উল্লেখযোগ্য। নৌ পরিষেবা এখনও চওড রায়ায় এবং দুটি খালে চালু রয়েছে। ট্যাক্সি, মোটরসাইকেল এবং অটোরিক্সা শহরের পরিবহন ব্যবস্থার সঙ্গে সংযুক্ত।  ব্যাংকক দেশের অবশিষ্ট অংশের সঙ্গে মহাসড়ক ও রেল ব্যবস্থা এবং শহরের অভ্যন্তরে অবস্থিত দুটি আন্তর্জাতিক বিমানবন্দরের মাধ্যমে সংযুক্ত। শতাব্দী প্রাচীন খলং তোই বন্দরের মাধ্যমে এখনও সমুদ্র বাণিজ্য পরিচালিত হয়।  ব্যাংকক মহানগর প্রশাসন (বিএমএ) তার জনকল্যাণ বিভাগ এবং যানবাহন ও পরিবহন বিভাগের মাধ্যমে শহরটির সড়ক ব্যবস্থা এবং পরিবহন ব্যবস্থার নির্মাণ ও রক্ষণাবেক্ষণের কাজে নিয়োজিত রয়েছে। তবে, পৃথক সরকারি সংস্থাগুলো পৃথক ব্যবস্থার দায়িত্বেও রয়েছে এবং পরিবহন সম্পর্কিত নীতি পরিকল্পনা ও তহবিলের বেশিরভাগই জাতীয় সরকার দ্বারা প্রদান করা হয়। ২০১১ সালের আগস্ট মাসে প্রধানমন্ত্রী প্রয়ত চন-ও-চাও পুলিশকে সমন্বিত যানবাহন নিয়ন্ত্রণ ব্যবস্থা (ট্র্যাফিক কন্ট্রোল সিস্টেম) ব্যবহার করে তিন মাসের মধ্যে সড়ক দুর্ঘটনা নির্মূল করার নির্দেশ দেন। তিনি যানবাহন নিয়ন্ত্রণের দায়িত্বগুলোতে অবহেলাকারীর বিরুদ্ধে যে কোনো থানায় শাস্তিমূলক ব্যবস্থা গ্রহণের হুমকি দেন। ১৯৯৫ সালে প্রধানমন্ত্রী থাকসিন সিনাওয়াত্রা একই প্রতিশ্রুতি দিয়েছিলেন: যেখানে তিনি বলেছিলেন যে ছয় মাসের মধ্যে যানবাহন সমস্যাগুলোকে সহজতর করা হবে।  তথ্যসূত্র  বহিঃসংযোগ     বিষয়শ্রেণী:ব্যাংককে পরিবহন ব্যবস্থা
নারদেও স্নাতক (জন্ম: সেপ্টেম্বর, ১৯১৭,গ্রাম- বেলা, ইটাওয়া) ভারতের উত্তর প্রদেশ রাজ্যের আলীগড় (লোকসভা কেন্দ্র) থেকে প্রথম লোকসভার সদস্য ছিলেন। তিনি আলীগড় থেকে পুনরায় দ্বিতীয় লোকসভায় নির্বাচিত হয়েছিলেন।  পরে তিনি হাতরস (লোকসভা কেন্দ্র) থেকে তৃতীয় ও চতুর্থ লোকসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯১৭-এ জন্ম বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:সম্ভাব্য জীবিত ব্যক্তি বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
মোঃ শিবলী সাদিক একজন বাংলাদেশী রাজনীতিবিদ ও দিনাজপুর-৬ আসনের সাবেক সংসদ সদস্য।  প্রারম্ভিক জীবন  শিবলী সাদিক দিনাজপুরের ৬ আসনের সাবেক সাংসদ মোঃ মোস্তাফিজুর রহমান ফিজুর পুত্র।   শিক্ষা জীবন  তিনি ১৯৯৮ সালে আফতাবগঞ্জ বি ইউ উচ্চ বিদ্যালয় থেকে মাধ্যমিক পরীক্ষায় অংশগ্রহণ করেন। এরপর ঢাকা আইডিয়াল স্কুল এ ভর্তি হন উচ্চ মাধ্যমিক পড়াশোনার জন্য। কিন্তু তিনি উচ্চ মাধ্যমিক সহ পরবর্তি পড়াশোনা সম্পন্ন করেন দিনাজপুর আদর্শ কলেজ থেকে।   রাজনৈতিক জীবন  তিনি ২০১৪ সালের দশম, ২০১৮ সালের একাদশ ও ২০২৪ সালে দ্বাদশ জাতীয় সংসদ নির্বাচনে দিনাজপুর-৬ থেকে সংসদ সদস্য নির্বাচিত হন। জাতীয় সংসদ নির্বাচনে প্রতিদ্বন্দ্বীতা করার আগে তিনি উপজেলা চেয়ারম্যান ছিলেন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   ব্যক্তিগত জীবন  শিবলী সাদিক বাংলাদেশের বিখ্যাত কণ্ঠশিল্পী সালমা আক্তারকে বিয়ে করেন। তাদের একটি মেয়ে সন্তান আছে। ২০১৬ সালে শিবলী সাদিক ও সালমা আক্তারের বিচ্ছেদ হয়। ২০১৯ সালে তিনি ২য় বিবাহ বন্ধনে আবদ্ধ হন।   বিতর্ক  ২০২২ সালে শিবলী সাদিক ও তার চাচা, স্বপ্নপুরীর স্বত্বাধিকারী, দেলোয়ার হোসেনের বিরুদ্ধে সাঁওতালদের জমি দখলের অভিযোগ অভিযোগ ওঠে। সাঁওতাল জনগোষ্ঠীর কয়েকজন ব্যক্তি সংবাদ সম্মেলন করে এমপি ও তার চাচার বিরুদ্ধে জাল-জালিয়াতি ও প্রতারণার মাধ্যমে জমি-জমা কেড়ে নেয়া ও জমি ফিরে পেতে চাওয়ায় হত্যার হুমকি দেয়ার অভিযোগ তোলেন। শিবলী সাদিক ও তার চাচার জমি দখলের প্রতিবাদে মানববন্ধন করে সাঁওতালরা। পরবর্তীতে জাতীয় প্রেসক্লাবে ‘সাঁওতালদের জমি ও জীবনরক্ষা আন্দোলন’ সংবাদ সম্মেলন করে শিবলী সাদিকের বিরুদ্ধে জমি দখলের অভিযোগ করে। তবে শিবলী সাদিক জমি দখলের অভিযোগ অস্বীকার করেন।   তথ্যসূত্র    বহিঃসংযোগ   ১১শ জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:দিনাজপুর জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দিনাজপুর জেলার ব্যক্তি